Document ID: 31999R0508

Nariadenie Komisie (ES) č. 508/1999
zo 4. marca 1999,
ktorým sa menia a dopĺňajú prílohy I až IV k nariadeniu Rady (EHS) č. 2377/90 stanovujúcmu postup spoločenstva pri zavedení maximálnych hraníc rezíduí veterinárnych liečiv v potravinách živočíšneho pôvodu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2377/90 z 26. júna 1990, ktoré stanovuje postup spoločenstva pre zavedenie maximálnych hraníc rezíduí veterinárnych liečiv v potravinách živočíšneho pôvodu [1], naposledy zmenené a doplnené nariadením Komisie (ES) č. 2728/98 [2], a najmä na jeho články 6, 7 a 8,
keďže od prijatia nariadenia Rady (EHS) č. 2377/90 boli jeho prílohy niekoľkokrát zmenené a doplnené; keďže texty sú početné, zložité a rozptýlené medzi rozličnými číslami úradného vestníka, dajú sa ťažko používať, a preto nie je jasné, čo by malo byť základnou črtou legislatívy; keďže niektoré z týchto príloh by preto mali byť zlúčené; keďže pri tej istej príležitosti by mali byť názvy chemických popisov niektorých zlúčenín korigované alebo upresnené a niektoré zásadné chyby opravené;
keďže opatrenia stanovené v tomto nariadení sú v súlade so stanoviskom Stáleho výboru pre veterinárne liečivá,
PRIJALA TOTO NARIADENIE:
Článok 1
Prílohy I až IV nariadenia (EHS) č. 2377/90 sa týmto menia a dopĺňajú tak, ako je to stanovené v prílohe k tomuto nariadeniu.
Článok 2
Toto nariadenie nadobúda účinnosť šesťdesiaty deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 4. marca 1999

Labels: 0
17
20